1. **НЕПУБЛИКУВАНИ ТЕКСТОВЕ НА БЪЛГАРСКИ ПИСАТЕЛИ – ПРОЧИТИ, АДАПТАЦИЯ, КОМЕНТАР И ИЗДАВАНЕ**

***UNPUBLISHED TEXTS OF BULGARIAN WRITERS – READINGS, ADAPTATION, COMMENTANDISSUE***

Проф. дфн Николай Аретов

(Институт за литература, БАН)

Лектор:

Проф. дфн Николай Аретов

Институт за литература, БАН

Тел:0898 973765

E-mail:naretov@yahoo.com

Хорариум:

30 часа

Анотация:

Лекционният курс се основава на представата за сложна йерархична структура на литературата. В центъра й стои т.н. „канон”, около него са разположени различни публикувани (популярни, маргинални или практически непознати) текстове и явления, а в периферията остават непубликуваните текстове.

В центъра на вниманието са поставени непубликувани текстове от познати, понякога значими, а дори и канонични автори (напр. Ив. Вазов) и въпросите, свързани с многобройните причини, оставили някои текстове непубликувани. Курсът разглежда както литературно-историческите, така и текстологическите и издателските проблеми, свързани с непубликуваните текстове – кои от тях могат (или трябва) да бъдат публикувани, в каква форма (подбор, езикова редакция, коментари).

Курсът предполага познаване на българската литература от XIXиXX в.и е предназначен за бъдещи изследователи, редактори, издатели и текстолози.

1. Национална литература. Литературен канон. Механизми на изграждане

2. Динамика на процесите. Включване и изключване

3. Българската култура и проблемът за нейното дефиниране през 19, 20 и 21 в. Статут и обхват на фолклора (народната култура) и нейния обхват

4. Литература и книжнина

5. Доминиращи и потиснати гласове в българската словесност. Допустимо и недопустимо

6. Песни за народа и песни за душата

7. Неканонични автори от предосвобожденския период.

8. Теодосий Икономов и Васил Попович

9. Лявата култура през първата половина на 20 в.

10. Промените след края на Втората световна война

11. Литература на несъгласието, дисиденти, политически емигранти

12. Случаят Асен Христофоров

13. Промените след падането на Берлинската стена

14. Дискусии върху актуални явления в балканските култури

15. Дискусии върху актуални явления в балканските култури

Литература

*Антитоталитарната литература*. Ред. колегия. В. Чернокожев, Б. Кунчев, Е. Сугарев. С.: Изд. център Б. Пенев, 2009.

Аретов, Н.*Васил Попович. Живот и творчество*. С.: Кралица Маб, 2000

*Убийство по български. Щрихи от ненаписаната история на българската литература за престъпления*. Университетско изд. Св. Климент Охридски, 1994, 214 с. (2 допълнено изд. С.: Кралица Маб, 2007, 376 с.)

Аретов, Н.*Национална митология и национална литература. Сюжети, изграждащи българската национална идентичност в словесността от ХVІІІ и ХІХ век*. С.: Кралица Маб, 2006.

Аретов, Н.*Българската литература от епохата на националното възраждане*. С.: Кралица Маб, 2009.

Аретов, Н.*Асен Христофоров: От Лондон до Мацакурци през Белене*. С.: Кралица Маб, 2011.